| Krigen i Sør-Ossetia |
| --- |
| Konflikt: republikken Sør-Ossetia |
| Kart som viser plasseringen av Georgia, Russland, Sør-Ossetia og Abkhasia i forhold til hverandre. |
| 

|  |  |
| --- | --- |
| Dato | 1. august 2008 - 12. august 2008 eller 16. august 2008 |
| Sted | Republikken Sør-Ossetia og Georgia41°59'21,98"N 44°25'4,01"Ø |
| Resultat | Russisk-abkhasisk-ossetisk seier
* Utbryterrepublikkene ble anerkjent av Nicaragua, Russland, Venezuela og Nauru
* Utvisning av de fleste etniske georgiere fra Sør-Ossetia og Abkhasia
 |
| Territorialeendringer | Georgia mistet deler av utbryterrepublikkene det tidligere kontrollerte |

 |
| Stridende parter |
| Russlands flagg Russland**Utbryterrepublikker:**Sør-Ossetias flagg Sør-OssetiaAbkhazias flagg Abkhasia | Georgias flagg Georgia |
| Kommandanter og ledere |
| Sør-Ossetias flagg Eduard KokojtyRusslands flagg Dmitrij MedvedevRusslands flagg Marat Kulakhmetov | Georgias flagg Mikheil Saakasjvili Georgias flagg Davit KezerasjviliGeorgias flagg Zaza Gogava |
| Styrker |
| Sør-Ossetias flagg 3000 Russlands flagg 6000økende til 15 000Abkhazias flagg 1000 | Georgias flagg Ukjent |
| Tap |
| **Militære tap:** 64 russiske soldater drept  Rundt 150 sørossettiske soldater og frivillige drept  1 abkhasisk soldat drept **Sivile:**162 ifølge Russland, 365 sivile og militære total ifølge Sør-Ossetia | **Militære tap:**162 døde, 947 skadet, 8 savnet, 42 tatt til fange**Sivile tap:** 224 døde, 15 savnet, 542 skadet |
|  |

**Krigen i Sør-Ossetia** var forårsaket av at republikken Sør-Ossetia – med støtte av Russland – krevde selvstendighet fra Georgia. 8. august 2008 rykket georgiske styrker inn i Sør-Ossetia, og Russland svarte med sende kraftige militære forsterkninger fra den 58. armé for å øke antallet av russiske «fredsbevarende styrker». Omfattende kamphandlinger ble innledet fra begge sider, noe som førte til at Georgia den 10. august trakk sine militære styrker ut av området og ba om en umiddelbar fredsavtale. I dagene etter fortsatte russiske styrker sin offensiv videre inn i Georgia fra Sør-Ossetia. Den strategisk viktige byen Gori ble bl.a. bombet og senere inntatt. Den 16. august undertegnet Russland og Georgia en fredsavtale som fastslo at russiske styrkene skulle trekkes ut.

Bakgrunn
--------

Skarpskyttere i kamp i 2004 i Sør-Ossetia
Sør-Ossetia brøt fri fra Georgia i 1991–1992-krigen. En fredsbevarende styrke med 500 soldater fra Russland og Georgia overvåker en våpenhvile fra 1991. De fleste innbyggerne i Sør-Ossetia innehar nå russiske pass.

Spenningene i området hadde økt i flere måneder før krigen brøt ut. Dette skyldtes blant annet Georgias tilnærming til NATO og omverdenens reaksjoner på Kosovos uavhengighetserklæring. I april 2008 uttalte NATO at Georgia kan få fremtidig medlemskap i organisasjonen. Men den tyske forbundskansleren Angela Merkel uttalte før NATO-toppmøtet i București at land som har indre konflikter ikke kan bli medlem av NATO. Omtrent samtidig erklærte Kosovo seg uavhengig av Serbia, som har tette historiske bånd til Russland, og USA og flere vestlige land anerkjente Kosovo som uavhengig stat. Noen uker senere reagerte Russland på dette ved å understreke sin støtte til uavhengighet for Sør-Ossetia og Abkhasia.

Tidslinje
---------

### 1. august – 7. august: «Skarpskytterkrigen»

Sør-Ossetias plassering i Georgia (øverst til venstre ses et kart over Georgia). De stripede områdene markerer territorium kontrollert av Georgia før konfliktens start.
Kamphandlingene tok til den 1. august 2008. Konflikten ble trappet opp i begynnelsen av august 2008, og både den georgiske og den sør-ossetiske siden beskyldte den andre parten for å være den drivende i konflikten.

Seks personer ble meldt drept og 21 såret under harde kamper 1. og 2. august. Begge sider anklaget hverandre for å starte voldelighetene. Den 3. august tillot den russiske regjeringen flyktninger fra Sør-Ossetia å evakuere inn i Russland, noe flere busslaster gjorde.

Sporadiske kamper fortsatte i dagene etterpå. Den 6. august økte kamphandlingene, og Georgia innrømmet at de hadde mistet et pansret kjøretøy i kampene. Etter en natt med kamper, der fire mennesker ble drept, tok bombardementet seg opp 7. august. Sivile flyktet og evakuerte sårbare områder av den sør-ossetiske hovedstaden. Det ble også meldt at Georgia denne dagen flyttet stridsvogner, artilleri og tropper mot grensen til utbryterrepublikken.

Mot slutten av dagen, den 7. august, sa Mikheil Saakasjvili at han hadde beordret en ensidig våpenhvile. Saakasjvili sa i en direkteoverført fjernsynssending: «En skarpskytterkrig pågår mot beboere i landsbyer i det sør-ossetiske konfliktområdet, og mens jeg snakker, pågår hard beskytning fra artilleri, stridsvogner og fra selvdrevne artilleri-systemer - som har blitt brakt inn i området ulovlig - og fra andre typer våpen, inklusive bombekastere og granatkastere». 10 georgiske soldater døde i kampene denne dagen, ifølge innenriksdepartementet i Georgia.

### 7. august – 8. august: Georgiske operasjoner begynner

Utdypende artikkel: Slaget om Tskhinvali

Georgisk **Su-25** krigsfly, av samme type som de brukt av Georgia under krigen
Etter Saakasjvilis tilbud om våpenhvile økte angivelig angrepene mot georgiske landsbyer. Landsbyen Avnevi ble påstått å ha blitt nesten totalt ødelagt, landsbyene Tamarasjeni og Prisi ble meldt angrepet med artilleri, det samme skjedde med politistasjonen i Kurta, noe som tvang sivile på flukt fra de rammede områdene.
Georgia begynte en militær operasjon inne i Sør-Ossetia under ledelse av Mamuka Kurasjvili. Kurasjvili uttalte at målet var å «gjeninnføre konstitusjonell kontroll over regionen». Dette økte flyktningstrømmen inn i Russland. Det russiske nyhetsbyrået Interfax meldte at lederen for Sør-Ossetia sa at hans tropper var i harde kamper med georgiske styrker i utkanten av hovedstaden Tskhinvali. Klokken 00:53 den 8. august (lokal tid, 20:53 7. august UTC) begynte georgiske styrker å bombardere byen, inklusive ruten brukt av flyktninger ut av byen.

Ifølge Nord-Ossetias president Tajmuraz Mamsurov skal flere georgiske Sukhoi Su-25 jagerbombefly angivelig ha angrepet det han beskrev som en kolonne med hjelp på vei fra byen Vladikavkaz.

Abkhasias leder Sergej Bagapsj sa at frivillige fra Abkhasia var på vei for å hjelpe Sør-Ossetia. Det ble senere opplyst at et uspesifisert antall soldater fra utbryterrepublikken var på vei mot grensen mellom Abkhasia og Georgia.

7. og 8. august meldte internasjonale medier om et «bomberegn» over Georgia og sa at russiske stridsvogner hadde rullet inn i Sør-Ossetia.

### 9. august: Ny russisk opptrapping

En georgisk T-72 stridsvogn.
9. august ble det meldt om ytterligere russisk opptrapping, både på grunn av artilleriangrep på hovedstaden Tskhinvali, angrep på bakken og overføring av flere soldater til området.
Samtidig hentet Georgia hjem de 2 000 soldatene de hadde stående i Irak. Det ble meldt at kampene fortsette gjennom hele natten til 9. august. Det skal ha vært omfattende russisk bombing, blant annet av den georgiske havnebyen Poti ved Svartehavet.
I morgentimene hevdet sjefen for de russiske bakkestyrkene, Vladimir Boldyrev, at de hadde tatt militær kontroll over Tskhinvali, noe som ble benektet av georgiske myndigheter. Den georgiske presidenten erklærte unntakstilstand i hele landet.
9. august meldte også (BBC) at det hadde brutt ut panikk i Gori, hvor hovedbasen for de georgiske styrkene i dette området ligger.
Reuters meldte at russiske bombefly bombet boligområder i byen
og drepte minst fem mennesker og såret flere andre. AP meldte om langt flere drepte i angrepet mot sivile mål. I Gori eksploderte også en bombe i nærheten av en flyktningleir for omplasserte georgiere. Minst et russisk bombefly og et jagerfly ble skutt ned over Georgia.

Samtidig ba den georgiske presidenten Mikheil Saakasjvili om våpenhvile og kalte krigen en russisk «fullskala invasjon av Georgia». Det ble meldt om militær opptrapping på grensen mot Abkhasia, samtidig som Abkhasia skal ha sendt 1000 frivillige for å støtte de sør-ossetiske og russiske styrkene. Georgisk fjernsyn meldte at russerne bombet landsbyene Sakeni og Nedre Kvaptsjara i Øvre Abkhasia, som hadde vært under georgisk kontroll. men abkhasiske myndigheter hevdet det var deres flystyrker som gjennomførte flyangrepene. Russiske fly skal også ha forsøkt, uten hell, å bombe oljeledningen som bringer olje fra Baku i Aserbajdsjan, via Tbilisi i Georgia, til havnebyen Ceyhan i Tyrkia.

Det nasjonale sikkerhetsrådet i Georgia uttalte at landet kan komme til å be om utenlandsk militær hjelp i konflikten med Russland.

### 10. august: Kampene fortsetter

Noen av de russiske skipene i Svartehavsflåten, inklusive missilkrysseren «Moskva» og missiljageren «Smetlivyj» som deltok i sjøblokaden av Georgia
Reuters meldte at kampene i de sørlige delene av Tskhinvali hadde sluttet rundt midnatt, men disse rapportene ble ikke bekreftet. Det georgiske innenriksdepartementet hevdet at Russland hadde flyttet 6000 soldater inn på georgisk område over land og 4000 andre fra sjøen, og forberedte et større angrep om morgenen. 
Georgiske myndigheter meldte også at russiske fly hadde angrepet og bombet den internasjonale flyplassen i Georgias hovedstad Tbilisi tidlig søndag morgen, rundt 0530 lokal tid.
Samtidig nektet FN-ambassadør Vitalij Tsjurkin å snakke om en våpenhvile, da «de georgiske styrkene fortsetter å være på sør-ossetisk territorium», og han uttalte at «georgiske styrker må trekke seg ut av Sør-Ossetia. Og de må akseptere behovet for å signere en avtale om at det ikke skal brukes makt overfor sør-osseterne».

Det russiske nyhetsbyrået Interfax meldte at russiske krigsskip har fått ordre om å hindre at militært materiell når Georgia, og de blokkerte den georgiske kysten. Missilkrysseren «Moskva» og missiljageren «Smetlivyj» ankom ved den georgiske svartehavskysten søndag formiddag. Deltagelsen av russiske krigsskip i aksjoner mot Georgia fikk ukrainske myndigheter til å uttale at de ville utestenge alle fartøy som deltok i krigshandlinger mot Georgia fra den russiske marinebasen i ukrainske Sevastopol.

Meldinger om at russiske og georgiske styrker var enige om å tillate to «humanitære korridorer for å evakuere flyktninger fra Sør-Ossetia» ble avvist av georgiske myndigheter.

Georgias utenriksdepartement overleverte i løpet av dagen et brev til Russlands ambassade i Tbilisi, der de informerte om at deres styrker ville innstille alle militære handlinger, og at landet var klar til å forhandle om våpenhvile for å få slutt på kampene.

Georgiske talsmenn påstod at russiske fly hadde bombet den vestlige byen Zugdidi og georgisk-kontrollert område inne i Abkhasia. FN-personell bekreftet pågående luftangrep mot georgiske landsbyer i øvre del av Kodoridalen i Abkhasia. De meldte også om forflytninger av et betydelig antall tunge våpen og militært personell i retning av Kodoridalen. Abkhasias leder Sergej Bagapsj hevdet samme dag å ha sendt 1000 soldater til Kodori.

Senere på dagen sa russiske talsmenn at et georgisk krigsskip ble senket da det prøvde å angripe russiske krigsskip.

### 11. august: Kampene sprer seg til Gori

Bilde av Gori i april 2008  Foto: Kober 
I de tidlige timene av 11. august meldte russiske kilder at Tskhinvali igjen ble angrepet av georgisk artilleri, mens nyhetsbyrået Reuters meldte at seks georgiske kamphelikoptre angrep mål i og rundt Tskhinvali.

International Herald Tribune rapporterte at et stort antall russiske bakkestyrker hadde gått inn i georgisk territorium på vei mot Gori. Samtidig fortsatte Russland å benekte at deres hensikt var å okkupere Georgia. En representant for Georgias utenriksdepartement hevdet at Russland hadde innledet «intensive kamper» i Gori etter å ha foretatt luftangrep. Fra russisk side ble dette verken bekreftet eller benektet.

Tidlig om morgenen erklærte Russland seg beredt til å inngå fred med Georgia. FN-personell bekreftet at Georgia var forberedt på å forhandle med Russland om tilbaketrekning fra Sør-Ossetia og samtidig opprette en sikker ferdselsåre. Russlands ambassadør Vitalij Tsjurkin sa at Russland er «klar til å avslutte krigen», men anklaget samtidig FN for å ta parti med Georgia. Dette ble bekreftet av FNs undergeneralsekretær for politiske saker, B. Lynne Pascoe, under en orientering til Sikkerhetsrådet. Russlands løfter overfor FN medførte ikke riktighet. Georgia fikk nemlig samme dag et russisk ultimatum om å legge ned våpnene nær utbryter-republikken Abkhasia. I motsatt fall truet Russland med invasjon i resten av Georgia, et krav som ble bekreftet av FN-personell i området. Den russiske assistent-kommandanten Aleksandr Novitskij rapporterte om morgenen den 11. august at 9000 russiske tropper og 350 bevæpnede kjøretøy ankom Abkhasia om kvelden 10. august.

Fra russisk side ble det bekreftet at georgiske styrker hadde skutt ned ytterligere to russiske Su-25 kampfly.

FSB-direktør Aleksandr Bortnikov hevdet at ni georgiske hemmelige agenter var blitt arrestert og hadde tilstått å «planlegge terrorhandlinger på Den russiske føderasjons territorium».

Ifølge Anatolij Nogovitsyn skal 800 georgiske tropper og 11 tonn forsyninger ha blitt flyttet fra Irak til Georgia av åtte militærfly fra USA. Også statsminister Vladimir Putin kritiserte USA for å hjelpe til med å forflytte georgiske tropper fra Irak.

Georgias forsvarsminister erklærte at den georgiske militærbasen i Senaki utenfor Abkhasia var blitt inntatt av russiske militære kjøretøy. FNs B. Lynn Pascoe og Edmond bekreftet dette i FNs sikkerhetsråd og fortalte at russiske luftbårne tropper ikke møtte motstand da de tok kontroll over basen. Georgias innenriksminister sa at politistasjoner i Zugdidi også var blitt inntatt, noe som ble bekreftet av AP. Ifølge øyenvitner og georgiske tjenestemenn skal abkhasiere også ha tatt kontroll over landsbyen Kurga like i nærheten.

Samme dag rapporterte en journalist fra UK Telegraph om «georgiere som i full skala, uorganiserte og i panikk, trakk seg ut fra Gori». Etter å trukket seg ut fra Gori skal georgiske tropper ha vendt tilbake for å forsvare hovedstaden Tbilisi. Senere på dagen fortalte en lokal journalist fra Gori at «russiske tropper hadde okkupert hovedveien utenfor byen, men hadde ikke beveget seg mot sentrum.» og Guardians journalist bekreftet at byen ble bombet.

Fra russisk hold ble det også hevdet at to georgiske helikoptre av typen Mi-8 og Mi-24 var skutt ned nær luftvernbasen ved Senaki.
Russlands forsvarsminister bekreftet at landet hadde sendt to nye kompanier med spesialstyrker til Sør-Ossetia.
Den israelske avisen Maariv hevdet samme dag at USA forsynte Georgia med våpen. Avisen hevdet at USA leide russisk-bygde transportfly tilhørende UTI Worldwide Inc. til å transportere våpen og ammunisjon til Georgia, materiell som tidligere var øremerket krigen i Irak.

### 12. august: EU-forhandlet våpenhvile

Sør-ossetiske tjenestemenn hevdet at georgiske tropper hadde bombet evakueringsruten fra konfliktsonen, ifølge Interfax. Avisen Russia Today hevdet at georgiske soldater fortsatte sine angrep i Sør-Ossetia.
Et russisk skip bevokter havet omkring havnen i Poti for å forhindre militær hjelp fra andre land, mens Georgia anklager Russland for å sende styrker inn i Poti.

Interfax meldte at abkhasiske tropper, støttet av russiske fallskjermstyrker, tidlig på dagen startet en militær operasjon for å presse georgiske styrker ut av de nordlige delene av Kodori-dalen. Den abkhasiske viseforsvarsministeren Garri Kupalba uttalte dagen før at der var 2500 georgiske tropper i området, og at 1000 sivile hadde forlatt dalen gjennom en humanitær korridor, før «operasjonen for å utrydde georgiske tropper begynner».

En russisk reporter hevdet å ha sett tidligere kommandant for spesialstyrkene Vostok, Sulim Jamadajev, i Sør-Ossetia sammen med Vostok-bataljonen. Ifølge broren Isa Jamadajev, kommandant for det 5. kompani i Vostok, er 215 soldater under Sulims kommando. Isa Jamadajev sa at han er i Gudermes og senere vil forflytte seg til Sør-Ossetia med 100 soldater. Nestlederen for Russlands generalstab, generaloberst Anatolij Nogovitsyn, hevdet at de resterende georgiske troppene i Sør-Ossetia var omringet og i ferd med å flykte fra området. Han hevdet også at Russland hadde full kontroll over georgisk luftrom.

FSB hevdet samme dag å ha arrestert nestlederen for Georgias utenlandske etterretning. Det ble videre hevdet at georgiske agenter hadde fått ordre om å opprette væpnede motstandsgrupper i det sørlige Russland.

Kl 09:00 UTC uttalte Russlands president Dmitrij Medvedev at «fredsoperasjonene i den georgisk-ossetiske sonen» er over. Senere på dagen meldte en reporter for *Associated Press* å ha sett 135 russiske militære kjøretøy, deriblant stridsvogner, kjørende på vei mot Kodoridalen, som ble forsvart av georgiske styrker. Georgias fungerende ambassadør i Storbritannia fortalte også til *Sky News* at russiske bombefly bomber sivile mål i Georgia, på tross av Moskvas erklæringer om at kamphandlingene var stanset.

Italias utenriksminister Franco Frattini erklærte at Italia er klar til å sende militære styrker inn i Sør-Ossetia dersom EUs fredsmegler, den franske utenriksministeren Bernard Kouchner, mislykkes i å få istand en våpenhvile under sine besøk i Tbilisi og Moskva.

Frankrikes president møtte Russlands president, og det ble enighet om en våpenhvileavtale.Avtalen inneholdt disse punktene:

* Ingen ytterligere maktbruk.

* Endelig slutt på fiendtlighetene.

* Fri tilgang for humanitær hjelp.

* Tilbaketrekking av de georgiske styrkene til sine baser og av de russiske styrkene til sine posisjoner før kamphandlingene.

* Åpning av internasjonale forhandlinger.

### 13. august: Våpenhvilen brytes

Klokken 0200 ble det inngått en våpenhvileavtale. EUs president Nicolas Sarkozy og Georgias president Mikheil Saakasjvili offentliggjorde avtalen, som Sarkozy hadde fremforhandlet gjennom møter med Russlands president før han dro til Tblisi.

Åtte timer etter at våpenhvilen var inngått skal 40 russiske stridsvogner ha brutt våpenhvilen og rullet inn i den georgiske byen Gori, meldte bl.a. Sky News. Ifølge georgiske myndigheter gikk russiske styrker inn i byen klokken 10:00 lokal tid. 
TV 2 meldte at det var russiske soldater i den georgiske byen Gori, og ifølge den norske journalisten fortalte georgiske flyktninger om «hus som blir satt fyr på, plyndring, voldtekter og drap». Georgias president Mikheil Saakasjvili uttalte: «Akkurat nå angriper russerne Gori. Vi får rapporter om store overtramp på menneskerettighetene. Verden synes å snakke om fred, våpenhvile og avtaler. Mens de største grusomheter blir begått i landet mitt her og nå. Russerne respekterer ikke våpenhvilen når de inntar våre byer. Det foregår også skyting». Saakasjvili sammenlignet det russiske angrepet med «etnisk rensning under annen verdenskrig». Georgiske medier melder også om grupper med sør-ossetiske styrker som plyndrer i byen og områdene. Russiske myndigheter avviste dette.

Russiske myndigheter hevdet å ha skutt ned to georgiske spionfly over Sør-Ossetia, det ene sent 12. august, det andre 13. august.

President George Bush sa i en tale at «USA forlanger at Russland holder sitt ord og får en slutt på denne krisen» og fortalte at amerikanske fly og militærskip vil bli sendt til Georgia med humanitære forsyninger. Han beordret også militære fly og marinefartøy om å levere humanitære og medisinske forsyninger til Georgia. Kl 17:25 UTC ankom det første amerikanske C-17 Globemaster III flyet i Tblisi.

Ukrainas president Viktor Jusjtsjenko skrev under på en erklæring som krever at Russland må be om tillatelse fra Ukrainas væpnede styrker «minst 72 timer før russiske skip eller fly krysser den ukrainske grensen».

### 14. - 17. august: Ny våpenhvile uten russisk tilbaketrekning

Det georgiske innenriksdepartementet meldte 14. august at russiske styrker hadde trukket seg ut av Gori etter å ha ødelagt militært utstyr på en forlatt georgisk militærbase ved byen. De georgiske styrkene overtok samtidig kontrollen over byen. Videre forlot de russiske styrkene havnebyen Poti omtrent samtidig, noe som var viktig for den georgiske økonomien fordi landet gjenvant kontrollen over oljeterminalen i Poti. CNN meldte at Russland denne dagen hadde 15 000 soldater i Georgia.

Georgias president Mikheil Saakasjvili signerte formelt våpenhvileavtalen 15. august under et møte med den amerikanske utenriksministeren Condoleezza Rice  Dagen etter sitt møte med Tysklands forbundskansler Angela Merkel signerte Russlands president Dmitrij Medvedev våpenhvileavtalen 16. august.. Den russiske tilbaketrekningen skulle begynne 18. august 2008 og være fullført fire dager senere.

Trass i våpenhvileavtalen fortsatte russiske, abkhasiske og sør-ossetiske styrker å rykke fremover inne i selve Georgia og inntok den georgiske byen Kaspi. Georgiske myndigheter anklaget 16. august russiske styrker for å ha ødelagt en viktig jernbanebro mellom hovedstaden Tbilisi og havnebyen Poti og startet flere skogbranner, mens russerne avviste dette. Meldinger kom 16. august om at den russisk-støttede militsen fra Abkhasia hadde overtatt 13 georgiske landsbyer og en kraftstasjon, samt innsatt ny abkhasisk administrasjon på disse stedene. Det ble samme dag meldt at russiske styrker hadde erobret 100 pansrede georgiske kampkjøretøy i Sør-Ossetia, derav 65 stridsvogner, og 44 av disse ble overtatt av russerne.

Russiske styrker demonterte og ødela georgiske radiosendere og erstattet disse med russiske. Russiske styrker stod fremdeles på georgisk område, og i byen Gori ble det meldt at de forsterket sine posisjoner 17. august. Russiske styrker stod samme dag på flere posisjoner langs hovedveien mellom Tbilisi og Gori, så nær som 30 km fra hovedstaden. Det ble fra georgisk side meldt at russiske styrker plyndret Gori, men uavhengige kilder kunne ikke bekrefte dette. Samme dag gikk flere europeiske politikere ut mot Russland. Merkel ønsket Georgia velkommen til NATO, mens Frankrikes president Sarkozy krevde rask handling fra russisk side for å unngå sanksjoner.

### 21. august: Russisk «sikkerhetssone» rundt Sør-Ossetia

Russland slo fast at landet ville ha fem hundre soldater i en «sikkerhetssone» rundt Sør-Ossetia.

### 25. august: Anbefaling til Kreml

25. august 2008 vedtok Russlands nasjonalforsamling å anbefale Kreml å anerkjenne Sør-Ossetia og Abkhasia som selvstendige stater.

### 26. august: Russland anerkjenner Sør-Ossetia og Abkhasia

26. august 2008 skrev Russlands president Dmitrij Medvedev under på et dekret der Russland formelt anerkjenner Sør-Ossetia og Abkhasia som selvstendige stater. Franske myndigheter beklaget den russiske avgjørelsen, og gjentok på linje med Tyskland at myndighetene støtter Georgias territoriale integritet. Storbritannia «avviste kategorisk» de russiske anerkjennelsene. «Dette er et bevisst brudd på folkeretten», skrev Carl Bildt i sin blogg. USAs president George W. Bush advarte 25. august 2008 Russland mot å anerkjenne Sør-Ossetia og Abkhasia som uavhengige stater, og ba Medvedev om å respektere Georgias territorielle integriet. Lederne i Sør-Ossetia og Abkhasia jublet over Russlands anerkjennelse av regionenes selvstendighet og kalte avgjørelsen historisk. Shanghai-gruppen støttet ikke Russland i deres politikk i Georgia-konflikten. Venezuela stilte seg bak Russlands anerkjennelse av de to utbryterstatene.

Cyber-angrep
------------

Sør-Ossetia meldte at to nyhetsdekkende nettsteder i utbryterrepublikken hadde blitt hacket. Dmitrij Medojev, en utsending til Moskva, hevdet at Georgia gjorde dette for å dekke over rapporter om drepte.

Den georgiske nasjonalbankens nettsted ble utsatt for hærverk, og førstesiden på nettstedet ble erstattet med et galleri av kjente diktatorer fra det 20. århundre, med Saakasjvili avbildet sammen med dem. Georgiske nettsteder kom under DDos-angrep, og nettstedet til forsvarsdepartementet ble også hacket. Angrepet lignet på det som ble utført mot Estland i 2007.

Internasjonale reaksjoner på konflikten
---------------------------------------

Utdypende artikkel: Internasjonale reaksjoner på krigen i Sør-Ossetia 2008

Den 30. august kom OSSE med en rapport der de i stor grad klandret Georgia for konflikten. Ifølge OSSEs militærobservatører i Kaukasus la georgierne detaljerte planer om å erobre Sør-Ossetia, skriver nyhetsmagasinet Der Spiegel. Observatørene skal ha kommet med beskrivelser av hvordan Georgia forberedte seg på militæraksjonen. Georgiske soldater kan også ha begått krigsforbrytelser. Blant annet skal de ha beordret angrep mot sovende sivile sør-ossetere.

### Andre sammenhenger

Den russiske OL-troppen ble buet på da de entret Beijing nasjonale stadion under åpningsseremonien 8. august 2008 for De olympiske sommerleker. Samtidig var det helt stille da Georgia kom inn.

### Kosovo

Det er hevdet at konflikten i Sør-Ossetia kan sammenlignes med konflikten i Kosovo. I Kosovos tilfelle dreide det seg om serbiske styrker som gikk til angrep på kosovoalbanske separatister, noe som førte til at NATO grep inn mot Serbia. I krigen i Sør-Ossetia var det derimot Russland som grep inn under tilsvarende forhold.[*omstridt  – diskuter*] Blant annet har Ruslan Kisjmari, som er abkhasisk presidentrepresentant i Gali, trukket denne parallellen.

Kostnader
---------

Georgias krig med Russland førte til skader for 11 milliarder kroner.

Se også
-------

* Russlands væpnede styrker
* Georgias forsvar
* Georgia-avtalen

Referanser
----------

1. ↑  (ru) Krigens varighet på Lenta.ru
2. ↑  (de) Einseitige Parteinahme für den georgischen »Macho« - Krigens varighet i Neues Deutschland: "*das Fazit des **Fünftagekrieges***"
3. ↑  «Arkivert kopi». Arkivert fra originalen 22. august 2009. Besøkt 16. august 2008.  President of Russia Dmitry Medvedev signed a plan to resolve the Georgian-South Ossetian conflict, based on the six principles previously agreed on. kremlin.ru
4. ↑
5. ↑  «Arkivert kopi» (PDF). Arkivert fra originalen (PDF) 10. september 2008. Besøkt 19. september 2009.
6. ↑  «Arkivert kopi». Arkivert fra originalen 5. mai 2009. Besøkt 17. august 2009.
7. ↑
8. ↑
9. ↑
10. ↑  (ru)Вооруженные силы Грузии, Lenta.ru.
11. ↑
12. ↑  (no) CNN (14. august 2008). ««-Russland trekker seg ut av Georgia»». *Aftenposten*. Besøkt 14. august 2008.
13. ↑  Абхазия отправляет в Южную Осетию тысячу
14. ↑  Conclusion of the Investigating Committee of the Russian Prosecutor's Office Arkivert 16. mai 2011 hos Wayback Machine. 3 July 2009
15. ↑  «Deceased victims list». Ossetia-war.com. Arkivert fra originalen 28. mai 2009. Besøkt 10. mai 2009.  «Arkivert kopi». Arkivert fra originalen 11. mai 2009. Besøkt 3. februar 2012.
16. ↑  List of killed South Ossetian citizens as of 04.09.08 Arkivert 8. mars 2021 hos Wayback Machine. Список погибших граждан Южной Осетии на 04.09.08, 4 September 2008 (ru); Russia scales down Georgia toll, BBC News, 20 August 2008; Russia says some 18,000 refugees return to S. Ossetia, RIA Novosti 21 August 2008. Accessed 2009-05-28. Archived 2009-05-28.
17. ↑  Civil.Ge | Official Interim Report on Number of Casualties
18. ↑  «12 Georgian soldiers exchanged for convicted criminal». The Messenger. 28. september 2007. Besøkt 10. mai 2009.
19. ↑  (en) Georgia surrounds rebel capital. *BBC News*. 8. august 2008.
20. ↑  Tysk nei til Ukraina og Georgia – artikkel hos NRK, publisert 16. mars 2008.
21. ↑  (en) Six Die in S.Ossetia Shootout, *Civil Georgia*, 2. august 2008.
22. ↑  (ru) Вывезли из-под огня. В Россию прибывают беженцы из Южной Осетии Arkivert 12. august 2008 hos Wayback Machine.. *Channel One (Russland)*, 3. august 2008.
23. ↑  (en)Georgia Says its Armored Vehicle Blown Up, *Civil Georgia*, 7. august 2008
24. ↑  (en) Georgia shells its breakaway republic Arkivert 9. august 2008 hos Wayback Machine. *Russia Today*, 7. august 2008
25. ↑  (en) Georgian tanks head for South Ossetia Arkivert 10. august 2008 hos Wayback Machine. *Russia Today*, 7. august 2008
26. ↑  (en) Saakashvili Appeals for Peace in Televised Address, *Civil Georgia*, 7. august 2008
27. ↑  (en) Heavy fighting in South Ossetia, *BBC News*, 8. august 2008
28. ↑  (en) THE GOALS BEHIND MOSCOW’S PROXY OFFENSIVE IN SOUTH OSSETIA Arkivert 9. august 2008 hos Wayback Machine.
29. 1 2  (en) «Georgia launches operation on South Ossetian capital». *France 24*. 7. august 2008. Arkivert fra originalen 13. august 2008. Besøkt 15. august 2008.
30. ↑  (ru) Обстановка в зоне грузино-осетинского конфликта накалена до предела Arkivert 12. august 2008 hos Wayback Machine. *Channel One (Russland)*, 7. august 2008
31. ↑  (en) Antidze, Margarita. Georgia troops and rebels clash after brief truce, *Swissnews*, 7. august 2008.
32. ↑  (ru) Грузинская сторона обстреливает дорогу, которая ведет из Цхинвали в РФ, *RIA Novosti*, 8. august 2008
33. ↑  (en) «N. Ossetia president: Georgian planes bomb out humanitarian aid convoy for S. Ossetia». Interfax. 8. august 2008. Arkivert fra originalen 16. juni 2009. Besøkt 11. august 2008.
34. ↑  (en) Abkhazian volunteers hurry to help SOssetia - president. *Itar-Tass*. 8. august 2008
35. ↑  (en) Abkhazian army units advance to arms limitation zone with Georgia. *Itar-Tass*. 8. august 2008.
36. ↑  (no) Gro Wold Strømheim og Morten Strand (8. august 2008). «Sykehus truffet av granater». *Dagbladet*. Besøkt 11. august 2008. «*Et sykehus i Sør-Ossetias hovedstad Tskhinvali skal være truffet av georgiske artillerigranater*»
37. ↑  (no) «Nye russiske soldater på plass i Sør-Ossetia». *Aftenposten*. 9. august 2008. Besøkt 11. august 2008.
38. ↑  (no) «Både Russland og Georgia sender flere soldater». *Dagbladet*. 9. august 2008. Besøkt 11. august 2008.
39. ↑  (no) ««- Russiske styrker kontrollerer Tskhinvali»». *Aftenposten*. 9. august 2008. Besøkt 11. august 2008.
40. ↑  (en)  BBC News: Eyewitness: Scenes of panic in Gori, 9. august 2008
41. ↑  (no) «- Russerne bombet boligblokker». *Aftenposten*. 9. august 2008. Besøkt 11. august 2008.
42. ↑  (no) Anders Hedeman (9. august 2008). «- FN bekymret for flyktningene. Bombe eksploderte nær flyktningleir i den georgiske byen Gori.». *Aftenposten*. Besøkt 11. august 2008.
43. ↑  (no) «- Georgia ber om våpenhvile». *Aftenposten*. 9. august 2008. Besøkt 11. august 2008.
44. 1 2  (no) Svein Olav Langåker (9. august 2008). «- Georgia kan komme til å be om militær hjelp». *VG*. Besøkt 11. august 2008. «President Bush ber Russland stanse angrepene»
45. ↑  (no) NTB (9. august 2008). «Russiske styrker angriper Abkhasia». *Aftenposten*. Besøkt 11. august 2008.
46. ↑  (en) «Russian general wounded in Georgia's rebel region». *Reuters*. 10. august 2008. Besøkt 11. august 2008.
47. ↑  (en) Abelsky, Paul (10. august 2008). «Russian Ships Steam Toward Georgia as Conflict Grows». *Bloomberg*. Arkivert fra originalen 14. august 2008. Besøkt 11. august 2008.
48. 1 2  (no) NTB (10. august 2008). «- Russland forbereder angrep på Georgia». *Aftenposten*. Besøkt 11. august 2008.
49. ↑  (en) «Russian forces mass against Georgia, says official». Reuters AlertNet. 10. august 2008. Arkivert fra originalen 12. august 2008. Besøkt 11. august 2008.
50. ↑  (en) «Georgia 'pulls out of S Ossetia'». *BBC News*. 10. august 2008. Besøkt 10. august 2008.
51. ↑  (no) NTB (10. august 2008). «- Bombeangrep mot flyplass i Tbilisi». *Aftenposten*. Besøkt 11. august 2008. «Det er sluppet tre bomber over militærflyplassen som hører til Tbilavjastroj-fabrikken, sier informasjonssjef Sjota Utjasjvili i departementet.»
52. ↑  (no) Stian Eisenträger (10. august 2008). «Russland innfører sjøblokade av Georgia». *VG*. Besøkt 11. august 2008.
53. ↑  (no) NTB (10. august 2008). «Ukraina kan nekte russiske krigsskip retur til marinebase». *VG*. Besøkt 11. august 2008.
54. ↑  (no) Anders Hedeman (10. august 2008). «Bush: - Russland skader forholdet til USA». *Aftenposten*. Besøkt 17. august 2008.
55. ↑  (no) Jostein Nissen-Meyer og Sverre Holm-Nilsen (10. august 2008). «- Georgiske stridsvogner skjøt mot alt de så». *Nettavisen*. Besøkt 11. august 2008. «*Tskhinvali ligger i ruiner etter tre dagers kamper.*»
56. 1 2  (en) «Georgia move fails to halt raids». *BBC News*. 10. august 2008. Besøkt 10. august 2008. «*Russia has continued air raids deep inside Georgia, after it rejected Tbilisi's announcement that it had called a ceasefire and wanted talks.*»
57. ↑  (no) NTB (10. august 2008). «- FN bekrefter flyangrep mot Abkhasia.». *Aftenposten*. Besøkt 11. august 2008. «FN-observatører bekrefter at det har vært luftangrep mot georgisk-kontrollerte områder av Abkhasia.»
58. ↑  (ru)«Цхинвали вновь подвергся артиллерийскому обстрелу». Lenta.Ru. Besøkt 11. august 2008.
59. ↑  (en)«Georgian helicopters bomb S.Ossetia targets-witness». Wiredispatch.com. Arkivert fra originalen 13. august 2008. Besøkt 11. august 2008.  «Arkivert kopi». Arkivert fra originalen 13. august 2008. Besøkt 11. august 2008.
60. ↑  (en) International Herald Tribune: Russian ground forces assault vital Georgian city, 11. august 2008
61. ↑  (ru) «Российская артиллерия начала обстрел города Гори». Lenta.Ru. 10. august 2008. Besøkt 11. august 2008.
62. ↑  (en) «Russia Ready to Negotiate». *Time*. 11. august 2008. Arkivert fra originalen 13. august 2008. Besøkt 11. august 2008.
63. ↑  (ru) «Russians in Abkhazia issue ultimatum to Georgia» **(engelsk)**. AP. Arkivert fra originalen 17. august 2008. Besøkt 11. august 2008.  «Arkivert kopi». Arkivert fra originalen 17. august 2008. Besøkt 11. august 2008.
64. ↑  (ru) «Россия ввела в Абхазию 9 тысяч военных и 350 бронемашин». Lenta.Ru. Besøkt 11. august 2008.
65. ↑  (ru) «Генштаб России признал потерю еще двух самолетов». Lenta.Ru. Besøkt 11. august 2008.
66. ↑  (ru) «В России задержаны девять грузинских агентов». Lenta.Ru. 11. august 2008. Besøkt 11. august 2008.
67. ↑  (ru) «Грузинских военных перебросили из Ирака американские самолеты». Lenta.Ru. 11. august 2008. Besøkt 11. august 2008.
68. ↑  (ru) «Генштаб ответит на переброску грузинских войск из Ирака». Lenta.Ru. 11. august 2008. Besøkt 11. august 2008.
69. ↑  (en) Misha Dzhindzhikhashvili (12. august 2008). «Russia opens new front, drives deeper into Georgia». The Associated Press. Arkivert fra originalen 14. august 2008. Besøkt 12. august 2008.
70. ↑  (en) Damien McElroy og Adrian Blomfield i Georgia og Jon Swaine (12. august 2008). «Russian troops have advanced into Georgia on two fronts after Vladimir Putin rejected calls for a ceasefire and strongly criticised the US's role in the crisis.». *UK Telegraph*. Besøkt 12. august 2008.
71. ↑  (en) Luke Harding i Tblisi og Ian Traynor (12. august 2008). «Russians march into Georgia as full-scale war looms.». *The Guardian*. Besøkt 12. august 2008.
72. ↑  (en) Luke Harding (12. august 2008). «'I got my children out minutes before the bombs fell'.». *The Guardian*. Besøkt 12. august 2008.
73. ↑  (ru) «Российские военные уничтожили два грузинских вертолета - миротворцы». *Ria Novosti*. 11. august 2008. Besøkt 13. august 2008.
74. ↑  (ru) «В зону конфликта переброшены роты чеченских батальонов "Восток" и "Запад"». Lenta.Ru. 11. august 2008. Besøkt 12. august 2008.
75. ↑  (en) «US sends more arms to Georgia – Israeli media». *Russia Today*. 11. august 2008. Arkivert fra originalen 14. august 2008. Besøkt 13. august 2008.
76. ↑  (en) «Georgian troops fire at refugees». *Russia Today*. 12. august 2008. Arkivert fra originalen 16. juni 2012. Besøkt 13. august 2008.
77. ↑  (en) «Georgia: Russian troops seize a strategic prize in swift advance». *The Daily Telegraph*. 12. august 2008. Besøkt 13. august 2008. [*død lenke*]
78. ↑  (en) «Russia moves into Georgian territory as conflict worsens». *Agence France-Presse*. 11. august 2008. Arkivert fra originalen 17. august 2008. Besøkt 13. august 2008.
79. ↑  (en) «Report: Abkhaz troops pushing Georgians from gorge». *International Herald Tribune*. 12. august 2008. Arkivert fra originalen 13. august 2008. Besøkt 13. august 2008.
80. ↑  (en) «Russian Forces Capture Military Base in Georgia». *The New York Times*. 11. august 2008. Besøkt 13. august 2008.
81. ↑  (ru) «Сулима Ямадаева видели в окрестностях Цхинвали». Lenta.ru. 12. august 2008. Besøkt 14. august 2008.
82. ↑  (en) «Russia says Georgian troops surrendering in South Ossetia». *Sind Today*. 12. august 2008. Arkivert fra originalen 22. august 2008. Besøkt 14. august 2008.
83. ↑  (en) RIA Novosti (12. august 2008). «Georgian spy arrested in Russia». Lenta.ru. Besøkt 14. august 2008.
84. ↑  (ru) RIA Novosti (12. august 2008). «Медведев объявил о завершении операции по принуждению к миру». Lenta.ru. Besøkt 14. august 2008.
85. ↑  (en) «Dozens of Russian vehicles head toward key gorge». Associated Press. 12. august 2008. Besøkt 14. august 2008. [*død lenke*]
86. ↑  (en) «Says Georgia 'Still Being Bombed'». Sky News. 12. august 2008. Besøkt 14. august 2008. [*død lenke*]
87. ↑  (en) «Italy ready for Ossetia response». ANSA. 11. august 2008. Besøkt 13. august 2008.
88. ↑  (no) «- Russland og Georgia enige». *Aftenposten*. 12. august 2008. Besøkt 13. august 2008.
89. ↑  Dagbladet Fakta 2. september 2008 Georgia-avtalen. Side 25
90. ↑  Dagbladet Fakta 2. september 2008 Georgia-avtalen. Side 25
91. ↑  Dagbladet Fakta 2. september 2008 Georgia-avtalen. Side 25
92. ↑  Dagbladet Fakta 2. september 2008 Georgia-avtalen. Side 25
93. ↑  Dagbladet Fakta 2. september 2008 Georgia-avtalen. Side 25
94. 1 2  (no) ANDERS NORDSTOGA og SIGRUN LOSSIUS MEISINGSET (13. august 2008). «Georgia hevder russiske tanks har gått inn i Gori». *Aftenposten*. Besøkt 13. august 2008. «Russland skal ha okkupert strategisk viktig georgisk by, til tross for fredsavtalen.»
95. ↑  (no) «Georgia og Russland er enige om fredsplan». *Aftenposten*. 13. august 2008. Besøkt 13. august 2008.
96. 1 2 3  (no) Morten Strand (13. august 2008). «Russland bryter våpenhvilen». *Dagbladet*. Besøkt 13. august 2008. «40 russiske tanks rykket i dag tidlig inn i byen Gori.»
97. 1 2  (no) «- Voldtekt og drap i Gori». *Tv2 Nyhetene*. 13. august 2008. Besøkt 13. august 2008. «- Situasjonen har forandret seg dramatisk, rapporterer TV 2s Kjetil Iden fra Georgia.»
98. 1 2  (no) Stig Martin Solberg (13. august 2008). «USA sender fly og militærskip til Georgia». *Nettavisen*. Besøkt 13. august 2008. «President George Bush er rasende over fortsatt russisk militæraktivitet i Georgia og sender fly og militærskip med humanitære forsyninger.»
99. ↑  (no) NTB (13. august 2008). «Skal ha skutt ned spionfly». *Fædrelandsvennen*. Besøkt 13. august 2008.
100. ↑  (en) Anne McGinn og Nina Donaghey (13. august 2008). «Bush Orders Military to Deliver Aid to Georgia». The Associated Press. Arkivert fra originalen 13. august 2008. Besøkt 14. august 2008.
101. ↑  (en) «Looting reignites Russia-Georgia tensions». AFP. 13. august 2008. Arkivert fra originalen 20. mai 2011. Besøkt 14. august 2008.
102. ↑  (en) «Yushchenko "locks" Russian ships in Crimea». UNIAN. 13. august 2008. Besøkt 14. august 2008.
103. ↑  (no) NTB og CNN (14. august 2008). ««-Russland trekker seg ut av Georgia»». *Aftenposten*. Besøkt 14. august 2008.
104. 1 2  (no) NTB (16. august 2008). «Russland undertegner formell våpenhvileavtale». *Dagbladet*. Besøkt 16. august 2008.
105. ↑  Østlands-Posten 26. august 2008 Fakta Georgia-konflikten. Side 11
106. ↑  (no) Morten Strand og Sun Heidi Sæbø (16. august 2008). «Russerne fortsetter ydmykelsen». *Dagbladet*. Besøkt 16. august 2008.
107. 1 2  (no) [Kristin Grøntoft (16. august 2008). «Russisk tilbaketrekning går langsomt». *Aftenposten*. Besøkt 17. august 2008.
108. ↑  (en) AFP (16. august 2008). «100 Georgian armoured vehicles seized in S. Ossetia». *Khaleej Times Online*. Arkivert fra originalen 18. august 2008. Besøkt 17. august 2008.
109. 1 2 3 4  (en) Tony Halpin og David Byers (17. august 2008). «Russia 'strengthens occupation' despite claims of withdrawal». *Times Online*. Besøkt 17. august 2008.
110. ↑  (no) NTB (17. august 2008). «- Georgia er velkommen i NATO». *Dagbladet*. Besøkt 17. august 2008. «Sterk støtteerklæring fra Angela Merkel.»
111. ↑  (no) Sonde Midthun (17. august 2008). «Sarkozy truer Russland med «alvorlige sanksjoner»». *Dagbladet*. Besøkt 17. august 2008. «Må vise at dem er til å stole på»
112. ↑  Østlands-Posten 26. august 2008 Fakta Georgia-konflikten. Side 11
113. ↑  Østlands-Posten 27. august 2008 Anerkjenner georgiske regioner. Side 16
114. ↑  Østlands-Posten 27. august 2008 Anerkjenner georgiske regioner. Side 16
115. ↑  nrk.nyheter.no 28. august 2008
116. ↑  NRK nyheter, 30. august 2008
117. ↑  (en) S.Ossetian News Sites Hacked Arkivert 25. juni 2017 hos Wayback Machine.. *Civil Georgia*. 8. august 2008.
118. ↑  (ee) Postimees - Saakašvili: Venemaa ei rünnanud Gruusiat, vaid tervet Euroopat
119. ↑  «OSSE klandrer Georgia for konflikt med Russland». *ABC nyheter*. 30. august 2008. Besøkt 30. august 2008.
120. ↑  Etter Kosovo – Sør-Ossetia og Abhazia på Euronews
121. ↑  Fra Kosovo til Sør-Ossetia på RIA Novosti
122. ↑  Dagsavisen: Krigens redsler sprer seg i Georgia[*død lenke*]
123. ↑  Nrk.nyheter.no 25. august 2008

Eksterne lenker
---------------

### Nyhetslenker

* (en) BBC News: Day-by-day: South Ossetia crisis
* (no) NRK: Konfliktene i fakta
* (en) Timeline: Georgia-Ossetia armed conflict (Russia Today)
* (en) Comparison of force strength (Reuters)

### Analyse og bakgrunn

* Ryssland bröt mot FN:s våldsförbud, artikkel fra *Svenska Dagbladet (svensk)*
* Ryssland bröt inte mot folkrätten, artikkel fra *Svenska Dagbladet (svensk)*

### Bilder fra kampene

* (en) BBC News: In pictures: Ossetia crisis deepens
* (en) Sky News: Picture Gallery Georgia And Russia At War

|  |  |
| --- | --- |
| Oppslagsverk/autoritetsdata | LCCN **·** NKC
 |